INS: Numărul deceselor din septembrie 2020, cu aproape 3.000 mai mare decât în 2019.
Sporul natural se menține negativ. În septembrie au fost cu 2.991 mai multe decese decât în aceeași lună a anului 2019. În luna septembrie, aproape două treimi din totalul deceselor s-au înregistrat pentru persoanele cu vârstă de cel puţin 70 ani.
Numărul persoanelor care au decedat în luna septembrie 2020 a fost cu 2.991 mai mare faţă de luna septembrie 2019, Iar sporul natural s-a menţinut negativ în luna septembrie 2020, decedaţii având un excedent faţă de născuţii -vii de 3.937 persoane, conform INS.Institutul de statistică spune că efectele crizei sanitare asupra fenomenelor demografice sunt vizibile, în cazul deceselor, în special în lunile aprilie, iunie, iulie, august şi septembrie 2020, când s-au înregistrat creşteri faţă de lunile aprilie, iunie, iulie, august şi septembrie 2019, al căsătoriilor care, începând cu luna martie, au înregistrat scăderi al numărului de evenimente faţă de luna corespunzătoare din 2019. Numărul naşterilor a scăzut în fiecare lună faţă de aceeaşi perioadă din anul precedent, excepţie făcând lunile august şi septembrie când s-a înregistrat un număr mai mare de născuţi-vii faţă de anul precedent.În luna septembrie 2020 numărul naşterilor înregistrate a crescut faţă de luna septembrie 2019 şi faţă de luna precedentă. Comparativ cu un an în urmă (faţă de luna septembrie 2019) în luna septembrie 2020 numărul deceselor şi numărul deceselor copiilor sub un an înregistrate au crescut. În luna septembrie 2020 numărul căsătoriilor înregistrate a scăzut faţă de luna septembrie 2019 şi faţă de luna august 2020.În luna septembrie 2020 s-a înregistrat naşterea a 18.036 copii, cu 1.232 mai mulţi copii decât în luna august 2020. Numărul deceselor înregistrate în luna septembrie 2020 a fost de 21973, cu 1196 decese mai puţine decât în luna august 2020, iar numărul deceselor copiilor cu vârstă sub 1 an, înregistrate în luna septembrie 2020, a fost de 104 copii, în creştere cu 16 decese sub 1 an faţă de luna august 2020.Comparaţia cu luna precedentă este afectată de faptul că înregistrările statistice ale fenomenelor demografice înregistrează un decalaj de la o lună la alta, din cauza faptului că există fenomene demografice produse în ultimele 4-5 zile ale lunii curente, care se înregistrează preponderent în luna următoare. De asemenea, fenomenul de mortalitate înregistrează o evoluţie sezonieră, fiind mai accentuat în lunile de iarnă şi înregistrând cele mai mici valori în lunile iulie, august, septembrie.În luna septembrie 2020, aproape două treimi din totalul numărului de decese s-au înregistrat pentru persoanele cu vârstă de cel puţin 70 ani (9.039 decese, reprezentând 41,1% din total, s-au înregistrat la grupele de vârstă 80 ani şi peste, 5230 decese, reprezentând 23,8%, la persoanele de 70-79 ani) şi 4354 decese (19,8%) la persoanele în vârstă de 60-69 ani. Firesc, la polul opus, cele mai puţine decese au fost înregistrate la grupele de vârstă 5-19 ani (64 decese), 20-29 ani (104 decese) şi 0-4 ani (131 decese).Sporul natural s-a menţinut negativ în luna septembrie 2020, decedaţii având un excedent faţă de născuţii-vii de 3937 persoane.În luna septembrie 2020, la oficiile de stare civilă s-au înregistrat 12471 căsătorii, cu 2458 mai puţine decât în luna august 2020. Numărul divorţurilor pronunţate prin hotărâri judecătoreşti definitive şi conform Legii nr.202/2010 a fost de 2371 în luna septembrie 2020, cu 418 mai multe decât în luna august 2020.Numărul născuţilor-vii înregistrat în luna septembrie 2020 a fost mai mare cu 1749 comparativ cu aceeaşi lună din 2019. Numărul persoanelor care au decedat în luna septembrie 2020 a fost cu 2991 mai mare faţă de luna septembrie 2019. Sporul natural negativ s-a accentuat în luna septembrie 2020 faţă de cel din luna septembrie 2019 (-3937 persoane în luna septembrie 2020, faţă de -2695 persoane în luna septembrie 2019).Numărul copiilor cu vârsta sub un an care au decedat a fost cu 13 mai mare în luna septembrie 2020, decât cel înregistrat în luna septembrie 2019.În luna septembrie 2020, în mediul urban s-a înregistrat decesul a 11146 persoane (5974 bărbaţi şi 5172 femei), iar în mediul rural decesul a 10827 persoane (5885 bărbaţi şi 4942 femei). Faţă de aceeaşi lună din anul 2019, numărul persoanelor care au decedat a crescut cu 1872 persoane (1092 bărbaţi şi 780 femei) în mediul urban şi cu 1119 persoane (610 bărbaţi şi 509 femei) în mediul rural.Numărul căsătoriilor a fost, în luna septembrie 2020, cu 3099 mai mic decât cel înregistrat în aceeaşi lună din anul precedent. Prin hotărâri judecătoreşti definitive şi conform Legii nr. 202/2010 în luna septembrie 2020 s-au pronunţat cu 95 divorţuri mai puţine decât în luna septembrie 2019.